

REPUBLIKA HRVATSKA

ŠIBENSKO-KNINSKA ŽUPANIJA

G R A D ***Š I B E N I K***



Upravni odjel za komunalne djelatnosti

Povjerenstvo za provedbu natječajnog postupka

KLASA: 112-02/25-01/12

URBROJ: 2182-1-03/1-25-3

Šibenik, 17. rujna 2025.

**OBAVIJESTI**

**u svezi provedbe natječaja za prijam u službu referenta – prometnog redara i referenta – prometnog redara (vježbenika)**

Grad Šibenik – pročelnik Upravnog odjela za komunalne djelatnosti raspisao je natječaj za prijam u službu referenta – prometnog redara (1 izvršitelj – m/ž) i referenta – prometnog redara – vježbenika (1 izvršitelj – m/ž).

Natječaj je objavljen u Narodnim novinama, broj 121/25, dana 17. rujna 2025. godine.

Prijave na natječaj podnose se u roku od 8 dana od dana objave natječaja.  
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18, 112/19 i 17/25) i raspisanog natječaja u Narodnim novinama od 17. rujna 2025. godine, Grad Šibenik obavještava kandidate:

**I. PODACI O PLAĆI**

**Referent – prometni redar**

Osnovnu bruto plaću radnog mjesta Referent – prometni redar sačinjava umnožak koeficijenta radnog mjesta (1,93) i osnovice koja iznosi 821 euro. Za svaku godinu radnog staža plaća se uvećava za 0,5%.

**Referent – prometni redar (vježbenik)**

Za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme, odnosno 85% osnovne bruto plaće radnog mjesta referent – prometni redar, kojeg sačinjava umnožak koeficijenta radnog mjesta (1,93) i osnovice koja iznosi 821 euro.

**II. OPIS POSLOVA**

**Referent – prometni redar i referent – prometni redar (vježbenik)**

Obavlja poslove nadzora nepropisno zaustavljenih i parkiranih vozila i poslove upravljanja prometom, pregledava snimke nadzornih kamera, izdaje naredbe za premještanje nepropisno zaustavljenih i parkiranih vozila sukladno Zakonu o sigurnosti prometa na cestama, naplaćuje novčanu kaznu za nepropisno zaustavljeno i parkirano vozilo, odnosno izdaje obavezni prekršajni nalog sukladno zakonu, izrađuje izvješća i zapisnike, prima dojave građana i daje im informacije o prekršajima. Obavlja druge poslove po nalogu pročelnika, pomoćnika pročelnika Upravnog odjela, voditelja Odsjeka, voditelja Pododsjeka i voditelja Odjeljka.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Referent – prometni redar i referent – prometni redar (vježbenika)**

- Statut Grada Šibenika („Službeni glasnik Grada Šibenika“, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05, 109/07,

125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak, 123/17,

98/19 i 144/20)

- Zakon o sigurnosti prometa na cestama (NN 67/08, 48/10, 74/11, 80/13, 158/13, 92/14

64/15, 108/17, 70/19, 42/20, 85/22, 114/22,133/23 i 145/24)

**PREDSJEDNIK POVJERENSTVA**

Milan Zoričić